Diari Oficial de la Generalitat Valenciana


Sumari del DOGV 7634, del 13-10-2015 (2015/7882)

Notificació de la sentència dictada en el procediment ordinari número 673/2006.
-------------------------------------------------------------------------------

### Dades del document

Número de DOGV
:   7634

Data del DOGV
:   13-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7882


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 673/2006. [2015/7882]  
Procediment: procediment ordinari 000673/2006.  
De: Emilio de los Ríos Sierra.  
Procurador: Cristóbal Martínez Agudo.  
Contra: Dimitar Patcharazov, Allianz Ras i Mutualidad Levante.  
Procuradors: Juan Díaz Siles i Vicente Bardisa Juan.  
En aquest procediment ordinari, seguit a instàncies d'Emilio de los Ríos Sierra contra Dimitar Patcharazov, Allianz Ras i Mutualidad Levante, s'ha dictat la sentència que literalment diu:  
  
«Sentència número 1514/08  
Benidorm, 23 d'octubre de 2008  
José Antonio Pérez Nevot, magistrat titular del Jutjat de Primera Instància número 2 dels d'aquesta ciutat i partit judicial, he vist les actuacions de juí ordinari sobre accident de circulació que, amb el número 673 de 2006, s'han seguit davant d'aquest jutjat a instància d'Emilio de los Ríos Sierra, representat pel procurador Cristóbal Martínez Agudo i assistit del lletrat Agustín Ferrer Peiró, contra Dimitar Patcharazov, en situació processal de rebel·lia, i contra Allianz, representada pel procurador Juan Díaz Siles i assistida del lletrat Juan J. Martínez Albert; i atesos els següents   
[...]  
Dispositiva  
1. Estime íntegrament la demanda interposada per Emilio de los Ríos Sierra, condemne Dimitar Patcharazov, en situació processal de rebel·lia, i Allianz a pagar a la primera la suma de tres mil huit-cents un euros amb trenta-set cèntims (3.801,37 ?), que meritaran, en el cas de la companyia asseguradora, l'interés legal dels diners incrementat en un 50 per cent des del dia 25 de juliol de 2005 fins al dia 25 de juliol de 2007, en què no podrà ser inferior a un 20 per cent anual fins a fer-ne el pagament complet, i amb imposició de les costes d'aquesta instància als demandats.  
2. Estime íntegrament la demanda interposada per Mutualidad de Levante, condemne Allianz a pagar a la primera la suma de nou-cents catorze euros amb vint-i-nou cèntims (914,29 ?), més l'interés legal dels diners incrementat en un 50 per cent des del dia 25 de juliol de 2005 fins al dia 25 de juliol de 2007, en què no podrà ser inferior a un 20 per cent anual fins a fer-ne el pagament complet, i amb imposició de les costes d'esta instància a la demandada.  
Notifiqueu-ho de forma legal a les parts i feu-los saber que, contra aquesta sentència, pot interposar-se un recurs d'apel·lació que, si és el cas, haurà de preparar-se en un termini de cinc dies comptats des de la notificació de la present resolució, per mitjà d'un escrit que haurà de reunir els requisits previstos en l'article 457.2 de la Llei 1/2001, de 7 de gener, d'Enjudiciament Civil, per a ser resolt, amb la seua tramitació legal prèvia, per la Audiència Provincial d'Alacant.  
Aquesta és la meua sentència, de la qual s'expedirà una testimoniança per a incorporar-la a les actuacions, i es portarà l'original al llibre de sentències, que pronuncie, mane i firme jutjant definitivament en primera instància en nom del rei, per raó de l'autoritat que m'ha sigut conferida pel poble espanyol.  
Publicació. L'anterior sentència ha sigut llegida i publicada en el dia de hui pel magistrat que la subscriu mentre celebrava audiència pública. En done fe.»  
  
I atés que els demandats, Dimitar Patcharazov, Allianz Ras i Mutualidad Levante, es troben en parador desconegut, expedisc aquest edicte a fi que els valga de notificació en forma deguda.  
  
Benidorm, 23 de setembre de 2013.- La secretària judicial: María Engracia Román Ivorra.